Ξινομυζήθρα

Η ξινομυζήθρα είναι τυρί τυρογάλακτος με μερική προσθήκη προσγάλακτος. Είναι μια ξινή παραλλαγή της μυζήθρας και παράγεται από γάλα προβατίνων ή/και κατσικών. Η αναλογία του προσγάλακτος είναι περίπου 15%. 

Παράγεται κυρίως στην Κρήτη, αλλά και σε άλλες περιοχές της Ελλάδας. Η Ξινομυζήθρα Κρήτης είναι ευρωπαϊκό τυρί που αναγνωρίζεται ως προϊόν Προστατευόμενης Ονομασίας Προέλευσης.Application for Registration for Xynomyzithra Kritis Cheese PDO

 Παραγωγή 
Η ξινομυζήθρα παράγεται από στραγγισμένο πρόβειο ή/και κατσικίσιο τυρόγαλα που θερμαίνεται και αναδεύεται. Μία μικρή ποσότητα (έως 15%) προσγάλακτος, δηλαδή πλήρους γάλακτος, προστίθεται στη συνέχεια. Το προκύπτον τυρόπηγμα αφήνεται για 30 λεπτά και στη συνέχεια τοποθετείται σε καλούπια για αποστράγγιση. Στη συνέχεια, πιέζεται και ωριμάζει για τουλάχιστον 2 μήνες.Application for Registration for Xynomyzithra Kritis Cheese PDO 

 Σερβίρισμα 
Έρχεται σε διάφορα μεγέθη και το σχήμα της είναι συνήθως κολοβωμένο κωνικό ή σφαιρικό. Το τυρί είναι απαλό, λευκό, κρεμώδες και υγρό, με ξινή γεύση. 

Συνήθως, σερβίρεται με μέλι ως επιδόρπιο. Χρησιμοποιείται επίσης ως επιτραπέζιο τυρί, σε σαλάτες και σε ψημένα προϊόντα, κυρίως στα κρητικά καλιτσούνια (τοπικό είδος μικρής τυρόπιτας). 

 Δείτε επίσης 

 Κατάλογος τυριών 
 Ελληνική κουζίνα 

 Παραπομπές 

 Εξωτερικοί σύνδεσμοι 


Κατηγορία:Τυριά κατσικίσιου γάλακτος
Κατηγορία:Τυριά πρόβειου γάλακτος
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Ελληνικά Προϊόντα προστατευόμενης ονομασίας προέλευσης